கேள்வி: இராம்நாத் சாஸ்திரி - ஆரம்பகால வாழ்க்கை மற்றும் தொழில் பற்றி தகவல் சொல்.
பதில்: பேராசிரியர் சாஸ்திரியின் தந்தை வைத் கௌரி சங்கர் ஆயுர்வேதம் மருத்துவராக இருந்தார். முதலில் உதம்பூர் மாவட்டம் (தற்போது ரியாசி மாவட்டம் ) ரியாசி வட்டம் (தாலுகா) ஒரு சிறிய கிராமமான மர்கியைச் சேர்ந்தவர். சிறந்த வாய்ப்புகளுக்காக, அவர் சம்மு (நகர்) சென்றார். ஆரம்பத்தில், இராம் நாத் தனது தொழிலை பின்பற்ற வேண்டும் என்று அவரின் தந்தை விரும்பினார். மேலும், அனைத்து பழங்கால வசனங்களும் சமசுகிருதத்தில் இருப்பதால், இது ஒரு ஆயுர்வேத மருத்துவராக பெரிதும் உதவியாக இருக்கும் என்று நினைத்து சமசுகிருதம் கற்கும்படி அவருக்கு அறிவுறுத்தினார். இரன்பீர் உயர்நிலைப்பள்ளியில் ரன்பீர் சமசுகிருத பாடசாலையில் சேர்ந்தார். அதன் பிறகு, சமசுகிருதத்திலும், இந்தியில் பிரபாகரில் முதுகலை பட்டம் பெற்றார். உயர்நிலைப் பள்ளி சமசுகிருத ஆசிரியராக 5 ஆண்டுகள் தனது வாழ்க்கையைத் தொடங்கினார். பின்னர் அவர் கல்லூரி விரிவுரையாளரானார். 1944 ஆம் ஆண்டில், வசந்த் பஞ்சமி நாளில், ஒரு சில நண்பர்களுடன் சேர்ந்து, அவர் தோக்ரி அமைப்பை நிறுவினார். தோக்ரி மொழியில் வரவிருக்கும் ஒவ்வொரு எழுத்தாளரும் முதலில் தன்னை இந்த அமைப்பில் சேர்வார்கள். தோக்ரி மொழி பேராசிரியர் இராம் நாத் சாஸ்திரிக்கு மிகவும் கடன்பட்டுள்ளது. அவர் எப்போதும் தனது தந்தைவழி ஆசீர்வாதங்களை அதற்கு அளித்து வருகிறார். அவர் அமைப்பின் தோக்ரி இலக்கிய கால இதழான நமி செத்னாவில் பதிப்பாசிரியராக இருந்துள்ளார். 1970 ஆம் ஆண்டில், தோக்ரி அமைப்பின் வெள்ளி விழா கொண்டாட்டத்தின் போது, அவர் 'இராஜாத் ஜெயந்தி கிராந்த்' என்ற இதழில் பணிபிரிந்துள்ளார். இதில் தோக்ரா வாழ்க்கை, கலை, கலாச்சாரம், இலக்கியம் மற்றும் வரலாறு குறித்த ஆராய்ச்சி சார்ந்த கட்டுரைகள் ஒன்றாக இணைக்கப்பட்டன. 1970 இல், சம்மு & காஷ்மீர் மாநில கல்வித் துறையில் பேராசிரியராக ஓய்வு பெற்றார். 1970 முதல் 1975 வரை சம்மு பல்கலைக்கழகத்தில் தொக்ரியின் மூத்த உறுப்பினராக பணியாற்றி வருகிறார். 1977 முதல் 1985 வரை, சம்மு & காஷ்மீர் கலாச்சார அகாதமியில் தலைமை ஆசிரியராக அவர் 'தோக்ரி - தோக்ரி' அகராதியின் பதிப்பாளாராக இருந்துள்ளார். இது சம்மு & காஷ்மீர் கலாச்சார அகாதமிக்கான தோக்ரி மொழியின் வளர்ச்சிக்கு ஒரு சிறந்த கூடுதலாகக் கருதப்படுகிறது. அவர் 2009 மார்ச் 8, அன்று ஜம்முவில் இறந்தார்.
கேள்வி: இராம்நாத் சாஸ்திரி - இலக்கிய சாதனைகள் பற்றி நீங்கள் என்ன அறிந்துள்ளீர்கள்?
பதில்: பேராசிரியர் சாஸ்திரி தனது இலக்கிய வாழ்க்கையை இந்தி சிறுகதைகள் மற்றும் கட்டுரைகளை எழுதுவதன் மூலம் தொடங்கினார். ஏனெனில் தோக்ரி மிகச்சிறிய இலக்கிய வரலாற்றைக் கொண்ட ஒரு பிராந்திய உள்ளூர் மொழியாக இருந்தது. பின்னர், தோக்ரி கல்வியறிவு இயக்கத்தில் முன்னணியில் இருக்க அவர் தீர்மானித்தார். பின்னர், 1943 ஆம் ஆண்டில், அவர் தனது சக எழுத்தாளர்களுடன் சேர்ந்து, தனது தாய்மொழி தோக்ரியில் எழுதுவதற்கு மாறினார். சமூகத்தின் மறுமலர்ச்சியின் ஆவிக்கு அவர்களின் மொழியின் அழகை அடையாளம் காணவும் பாராட்டவும் ஊக்கமளித்தார். தோக்ரி மொழியை மேம்படுத்த அவர் அயராது உழைத்தார். பேராசிரியர் சாஸ்திரி தான் நம்பிய ஒரு சித்தாந்தத்தை முன்வைத்தார். பழைய மற்றும் காலாவதியான மதிப்புகளைத் தவிர்த்து, நேர்மை, சமத்துவம் மற்றும் தனிப்பட்ட வீரம் போன்ற மதிப்புகளைத் தழுவினார். நமது சமுதாயத்தின் இரட்டைத் தரங்களை அவர் அம்பலப்படுத்துவதால் அவரது எழுத்துக்கள் நையாண்டி மற்றும் முரண்பாட்டின் அடித்தளங்களைக் கொண்டுள்ளன. தோக்ரி கட்ய்ஹாநாயகர்களின் சுயசரிதைகளை எழுதுவதற்கு அவர் எப்போதும் முக்கியத்துவம் கொடுத்தார். மற்றவர்கள் பார்வையிடாத ஒரு பாதையைப் பின்பற்றினார். தனது சொந்த சுயசரிதை எழுதும்படி கேட்டபோது, அவரது மனத்தாழ்மை அவ்வாறு செய்வதில் பெரும் தடையாக இருக்கும் என்பதால் அவர் தயங்கினார்.